கேள்வி: சாகினா இட்டூ - சுயசரிதை பற்றி தகவல் சொல்.
பதில்: ஜம்மு-காஷ்மீர் சட்டமன்றத்தில் சபாநாயகராக இருந்த வாலி முகமது இட்டூவுக்கு 1970 திசம்பர் 5 ஆம் தேதி ஜம்மு-காஷ்மீரின் குல்காம் நகரில் பிறந்தார். இவர் 1991 இல் ஜம்மு-காஷ்மீர் மாநில பள்ளிக் கல்வி வாரியத்திலிருந்து தனது இடைநிலைக் கல்வியை முடித்தார். பின்னர், மருத்துவம் பயின்று பட்டம் பெற்றார். ஆனால் 1990இல் தனது தந்தை கொல்லப்பட்ட காரணத்தால் அரசியலில் சேர்ந்தார். தனது அரசியல் வாழ்க்கையின் போது, ​​1996இல் கல்வி, சமூக நலத்துறை, பொதுப்பணித்துறை போன்ற பல துறைகளில் அமைச்சராகப் பணியாற்றினார். பின்னர், இவர் சுற்றுலாத் துறை அமைச்சராக நியமிக்கப்பட்டு 2002 வரை பணியாற்றினார். 2002 ஆம் ஆண்டில், நடந்த சட்டமன்றத் தேர்தலில் தோல்வியடைந்தார். பின்னர் 2004 ஆம் ஆண்டில் கட்சியால் சட்ட மேலவை உறுப்பினராக நியமிக்கப்பட்டார்.
கேள்வி: சாகினா இட்டூ - சர்ச்சைகள் குறித்து விரிவாக சொல்லுங்கள்.
பதில்: 2014 மாநில சட்டசபைத் தேர்தல் பிரச்சாரத்தில், குல்கம் மாவட்டத்தைச் சேர்ந்த ஒரு முதியவரை இவருக்கு வாக்களிக்கவும், "அல்லாஹ் பெயரில் திருக்குர்ஆன் மீது சத்தியம் செய்ய" கட்டாயப்படுத்தினார். இது சமூக ஊடகங்களால் இணையத்தில் பரவலாக பகிரப்பட்டு அனைவரது கவனத்தையும் ஈர்த்தது. இவரது இந்த நடத்தை தேர்தல் நடத்தை விதிகளை மீறுவதாக கருதப்பட்டது. காங்கிரசு கட்சி "இதில் ஒன்றும் தவறில்லை" என்று கூறி இவரது விதி மீறலை ஏற்க மறுத்துவிட்டது. இந்த காணொலியை பின்னர் பிரதான எதிர்க்கட்சியான மக்கள் ஜனநாயகக் கட்சி இந்தியத் தேர்தல் ஆணையத்திற்கு அனுப்பியது.